પોર્ટુગીઝો પોતાના વેપાર સાથે ઉત્તમ કક્ષાનું બંદર હોય એવા બંદરનો કબ્જો મેળવવા માટે હંમેશા તૈયાર રહેતા જે મુજબ ઈ. સ. 1531માં પોર્ટુગીઝના સરદાર તુન-દ-હુન્યા(દીવના પ્રથમ ગર્વનર)એ દીવ કબ્જે કરવા માટે દીવથી 24 માઈલ દુર આજના ગુજરાતના અમરેલી જિલ્લાના શિયાળાબેટ અને જુનાગઢ જિલ્લાના ઉના તાલુકાના મિમ્બર બંદરે પોતાની છાવણી જમાવી એ સમયે દીવ ગુજરાતના સુલતાન બહાદુરશાહ ઝફરના રાજયનો એક ભાગ હતો.